recursal/SuperWikiNEXT-32B huggingface dataset:
***Les Tricheurs*** (sh. *Varalice*) je francusko-italijanski crno-bijeli igrani film snimljen 1958. godine u režiji Marcela Carnea. Protagonist, koga tumači Jacques Charrier, je mladi pariški student iz dobro stojeće i "pristojne" porodice koji se upozna sa grupom svojih antiestablišmentskih vršnjaka koji nose jeans, slušaju jazz, žive boemskim životom i otvoreno prakticiraju promiskuitet. Radnja prikazuje kako se Bob zaljubi u Mic (čiji lik tumači Pascale Petit), jednu od djevojaka iz grupe, ali kako njihovo druženje završi tragedijom.

*Les Tricheurs*, za čiji je soundtrack korištena muzika nekih od tada najpopularnijih jazz muzičara, predstavljao je jedno od prvih značajnijih ostvarenja koje se nastojalo baviti generacijskim jazom, odnosno radikalnim odbacivanjem tradicije od strane omladine u tadašnjoj Francuskoj i zapadnom svijetu. Film je postigao izuzetnu gledanost i predstavljao je jedno od komercijalno najuspješnijih ostvarenja Carneove filmografije. Kritika mu, međutim, nije bila sklona, a pri čemu se posebno istaklo uredništvo uticajnog časopisa *Cahiers du cinema*, koje ga je proglašavalo oličenjem svega što je prevladano u francuskoj kinematografiji. Usprkos toga je imao određen uticaj na sineaste izvan Francuske; među njima je bio i Srećko Weygand koji je 1961. godine u tadašnjoj Jugoslaviji snimio film *Igre na skelama* koje se ponekad navodi kao njegov neslužbeni remake.

Godine 1987. je u Francuskoj, pak, snimljen svojevrsni nastavak pod naslovom *Les Nouveaux Tricheurs*.

Uloge
-----

* Pascale Petit: Mic
* Andréa Parisy: Clo
* Jacques Charrier: Bob Letellier
* Laurent Terzieff: Alain
* Jean-Paul Belmondo: Lou
* Dany Saval: Bernardova djevojka
* Alfonso Mathis: Peter
* Pierre Brice: Bernard
* Jacques Marin: Gospodin Félix
* Dominique Page: Nicole

Vanjske veye
------------

* *Les Tricheurs* na sajtu IMDb

| * p
* r
* u
Filmovi koje je režirao Marcel Carné |
| --- |
| 
* Bizarre, Bizarre
* Port of Shadows
* Hôtel du Nord
* Le Jour Se Lève
* Les Visiteurs du Soir
* Children of Paradise
* Gates of the Night
* La Marie du port
* Juliette, or Key of Dreams
* Thérèse Raquin
* Air of Paris
* Three Rooms in Manhattan
* Law Breakers

 |
**Huittinen** (švedski: *Vittis*) je grad i općina na jugozapadu Finske od 10,487 stanovnika.

Geografske karakteristike
-------------------------

Huittinen leži u Regiji Satakunta, nedaleko od ušća rijeke Loimijoki u Kokemäenjoki, udaljen 63 km
jugoistočno od administrativnog centra regije Porija i 90 km sjeverno od Turkua.

Gotovo neposredno pored centra grada je raskršće magistralnih cesta Helsinki - Pori i Tampere - Rauma

Preko terena općine protiče čak pet rijeka, tako da ima 179 km obala i 20 mostova.

Historija
---------

Huittinen se pojavljuje u dokumentima još 1366. u vezi granice.

Prva crkva u Huittinenu podignuta je u 13. vijeku, i to pored izvora Hiidenkallio u kom su prema legendi kršteni prvi lokalni kršćani.

Huittinen je formiran kao općina 1865. 1972. dobio je status trgovišta, a 1977. i statuss grada.

U Huittinenu je rođen bivši finski predsjednik Risto Ryti (1940. - 44.

Privreda
--------

Privreda Huittinena bazira se na prehrambenoj industriji i poljoprivredi a ima i nekoliko 
poduzeća koja se bave iženjeringom i građevinarstvom.

Gradovi prijatelji
------------------

* Estonija, Keila
* Norveška, Odda
* Švedska, Stenungsund
* Danska, Frederiksværk
* Njemačka, Hoyerswerda
* Njemačka, Adendorf

Izvori
------

1. 1 2 3 4  „Finland: Satakunta" (engleski). City population. Pristupljeno 06. 12. 2015.
2. 1 2  „Basic information about Huittinen" (engleski). Huittinen. Pristupljeno 06. 12. 2015.
3. 1 2  „Numerotietoa Huittisista" (finski). Huittinen. Pristupljeno 05. 12. 2015.
4. 1 2 3  „History and Influential People" (engleski). Huittinen. Pristupljeno 05. 12. 2015.

Vanjske veze
------------

***Huittinen*** na Wikimedijinoj ostavi

* *Službene stranice grada Huittinen* ()
**Kankaanpää** (čita se *Kankanpja*) je grad i općina na jugozapadu Finske od 11,883 stanovnika.

Geografske karakteristike
-------------------------

Kankaanpää leži u Regiji Satakunta, duž obala malog jezera Ruokojärvi, udaljena 55 km
sjeverozapadno od administrativnog centra regije Porija, 100 km zapadno od Tamperea i 262 km 
sjeverozapadno od glavnog grada države Helsinkija.

Historija
---------

Prvi stalni dokazi o nekom stalnom naselju na terenu današnje općine datiraju iz 1560. 

Za srednjeg vijeka preko Kankaanpääje vodio je jedini put iz južne Ostrobotnije prema unutašnjosti i finskim jezerima.
U to vrijeme u švedskim službenim dokumentima navodi se pod imenom *Cancanpä*.

Parohija Kankaanpää osnovana kao dio Parohije Ikaalinen 1756. pa je mjesto 1759. podiglo kapelu, tek za ruskog Velikog Vojvodstva Finska odlukom cara postala je potpuno nezavisna.

Crkvu u Kankaanpääji projektirao je Carl Ludwig Engel, kao monumentalnu građevinu za 1300 ljudi, ali kako je 1850. kad je dovršena mjesto imalo samo oko 3000 stanovnika, ocjenjena je kao daleko prevelika.

Kankaanpää je povećala rasti kad je izgrađena cesta do grada Porija i Botnijskog zaljeva, tad je došlo do izražaja veliko šumsko bogatstvo toga kraja, pa je eksploatacija šuma postala glavni izvor prihoda stanovnika.

Tako da je 1866. općina imala već 5600 stanovnika.

Kankaanpää je povelju o statusu grada dobila 1972.

Privreda
--------

Pored posla u administraciji trgovini i uslugama, dobar dio stanovnika radi za vojsku jer je tu stacionirana artiljerijska brigada kroz koju godišnje prođe 5000 regruta.

Gradovi prijatelji
------------------

* Švedska, Bollnäsl
* Norveška, Flekkefjord
* Abhazija, Gagra
* Njemačka, Misburg-Anderten
* Danska, Općina Morsø

Izvori
------

1. 1 2 3 4  „Finland: Satakunta" (engleski). City population. Pristupljeno 05. 12. 2015.
2. ↑  „Kankaanpää" (engleski). Kankaanpää. Arhivirano iz originala na datum 2014-10-21. Pristupljeno 05. 12. 2015.
3. 1 2 3 4 5 6 7  „History" (engleski). Kankaanpää. Arhivirano iz originala na datum 2014-10-21. Pristupljeno 05. 12. 2015.

Vanjske veze
------------

***Kankaanpää*** na Wikimedijinoj ostavi

* *Službene stranice grada Kankaanpää* Arhivirano 2018-05-01 na Wayback Machine-u ()
**Kemi** (sjevernolaponski: *Giepma*) je lučki grad i općina na sjeveru Finske od 22,120 stanovnika
, u Regiji Lapland.

Geografske karakteristike
-------------------------

Kemi leži u Botnijskom zaljevu, na ušću rijeke Kemijoki nedaleko od Tornia.

Historija
---------

Kemi je osnovao 1869. dekretom ruski car Aleksandar II zbog njegove dobre prirodne luke.

Grad je brzo izrastao u centar trgovačko servisni centar tog dijela laplandske obale.

Privreda i obrazovanje
----------------------

Najveći privredni pogoni u gradu su tvornica celuloze Stora Enso i rudnik kroma koncerna Outokumpu.

Kemi od 1992. ima univerzitet i tehnološki park Digipolis, koji pomaže lokalnoj industriji da se upozna sa najnovijim trendovima.

Gradovi prijatelji
------------------

* Norveška, Tromsø
* Rusija, Volgograd
* Slovačka, Liptovski Mikulaš
* UK, Newtownards
* Slovačka, Liptovski Mikulaš
* Mađarska, Székesfehérvár
* Švedska, Luleå

Izvori
------

1. 1 2 3 4 5 6 7  „English" (engleski). Kemi. Arhivirano iz originala na datum 2015-11-24. Pristupljeno 28. 10. 2015.

Vanjske veze
------------

***Kemi*** na Wikimedijinoj ostavi

* *Službene stranice Kemia* ()
**Kirkkonummi** (švedski: *Kyrkslätt*) što prevedeno znači *Crkvena pustopoljina* je općina na 
jugozapadu Finske od 38,220 stanovnika.

Geografske karakteristike
-------------------------

Općina Kirkkonummi leži udaljena oko dvadesetak km zapadno od Helsinkija, a ni Espoo nije daleko.

Sve donedavno Kirkkonummi je bio općina brojnih razbacanih sela, od kojih su Masala, Veikkola, Kantvik i Upinniemi bila najveća. Posljednjih godina zbog blizine Helsinkija naglo raste i dobija obrise grada.

Historija
---------

Kirkkonummi je poznat u Finskoj po tome što je jedan njegov dio - Poluotok Porkkala bio dat Sovjetskom Savezu na korištenje, pa su oni između 1945. - 1956. tu imali vojnu bazu.

Na te dane podsjeća Muzej Porkkala.

Gradovi prijatelji
------------------

* Švedska, Općina Sundbyberg
* Estonija, Paldiski

Poznati sugrađani
-----------------

* Eero Saarinen (1910. - 1961.), arhitekt

Izvori
------

1. 1 2 3 4  „Finland: Uusimaa" (engleski). City population. Pristupljeno 24. 10. 2015.
2. 1 2 3  „*Welcome to Kirkkonummi*" (engleski). Municipality of Kirkkonummi. Pristupljeno 24. 10. 2014.

Vanjske veze
------------

***Kirkkonummi*** na Wikimedijinoj ostavi

* *Službene stranice Općine Kirkkonummi* ()
**Lieksa** je grad i općina na istoku Finske od 12,117 stanovnika.

Geografske karakteristike
-------------------------

Lieksa leži u Regiji Sjeverna Karelija, nedaleko od ruske granice, na istočnoj obali jezera Pielinen.

Od administrativnog centra regije grada Joensuuja udaljena je 95 km sjeverno.

Lieksa je u Finskoj poznata po Nacionalnom parku Koli i brzacima Ruunaa.

Historija
---------

Historija Liekse počela je 1653. kad je tadašnji švedski guverner Finske Per Brahe Mlađi osnovao grad **Brahea** na ušću rijeke Lieksanjoki u Jezero Pielinen. Međutim on je do kraja 17. vijeka napušten i potpuno propao.

Mjesto je ponovno oživjelo krajem 19. vijeka, kad je porasla potražnja za drvenom građom, pa je početkom 20. vijeka izraslo kao centar sitnih poljoprivrednika i drvosječa. U ljeto 1934. veliki požar uništio je velik dio mjesta, ali je ono ubrzo obnovljeno pa je 1936. osnovana općina.

Lieksa je dobila status grada - 1973. kad se udružila sa Općinom Pielisjärvi.

Zenit grada bila je 1985. kad je imao 18 588 stanovnika, već 1990. njihov broj je opao na 17 527, a 2000. na 15 208 i taj negativni trend se nastavio.

Privreda
--------

Najveći poslodavac u gradu je tvornica celuloze - Kevätniemi.

Pobratimski gradovi
-------------------

* Rusija, Segeža
* Letonija, Balvi

Izvori
------

1. 1 2 3 4  „Finland: North Karelia" (engleski). City population. Pristupljeno 15. 12. 2015.
2. ↑  „Lieksa-Info" (finski). Lieksan kaupunki. Arhivirano iz originala na datum 2016-03-05. Pristupljeno 15. 12. 2015.
3. 1 2 3  „Lieksan kaupungin perustamishistoria" (finski). Lieksan kaupunki. Pristupljeno 15. 12. 2015. [*mrtav link*]
4. 1 2 3  „Tietoa Taskuun" (finski). Lieksan kaupunki. Arhivirano iz originala na datum 2014-08-13. Pristupljeno 15. 12. 2015.

Vanjske veze
------------

***Lieksa*** na Wikimedijinoj ostavi

* *Službene stranice grada Lieksa*  ()
Za špansko žensko ime, vidite članak Virginia (razvrstavanje).

**Virhinija** (šp. *La esposa virgen*) je meksička telenovela produkcijske kuće Televisa originalno emitovana 2005. godine. Predstavlja rimejk telenovele *Tormenta de pasiones* iz 1965.

U Srbiji je prikazivana tokom 2005. na Televiziji Pink.

Sinopsis
--------

Kroz planine "San Francisko de los Arelanes", voz prolazi kroz tihu noć. Grupu vojnika koji se nalaze u vozu predvodi kapetan Fernando Ortiz. On je zadužen za prevoz tela svog pokojnog ujaka, Franciska Ortiza. U istom vozu putuje i generalova mlada i lepa udovica, Virhinija, sa svojim bratom Diegom i Valdesom, generalovim pomoćnikom. Fernando ispočetka prezire Virhiniju, jer je uveren kako se ona udala za njegovog strica samo kako bi stekla njegovo bogatstvo. Svi meštani malog gradića smatraju Virhiniju sponzorušom, osim lokalnog gradonačelnika Hosea Gvadalupea i njegove žene Blanke, koja je teško bolesna.

Fernandova majka Aurelia, uz pomoć zlog Kristobala, pokušaće da ukrade Virhiniji sve bogatstvo i otera je sa ranča na kojem trenutno živi. Aurelijina mržnja prema Virhiniji postaje jača kad sazna da se njen sin zaljubio u Virhiniju. U međuvremenu, Virhinija i Blanka postanu prijateljice. Blanka zna da je Hose Gvadalupe vara sa ambicioznom Olgom. Zna da će brzo umreti, pa se pita šta će biti sa njenim mužem i njihovom kćeri, Marisol. Ubrzo, Virhinija i Hose Gvadalupe se zaljube jedno u drugo, ali ljubav je zabranjena, jer Virhinija ne želi izdati svoju prijateljicu Blanku. Virhinija će se morati suprotstaviti zloj Aureliji i Kristobalu, zbog ljubavi koju oseća prema Hose Gvadalupeu.

Uloge
-----

| Glumci | Likovi |
| --- | --- |
| Adela Noriega | Virhinija |
| Horhe Salinas | Hose Gvadalupe |
| Serhio Sendel | Fernando |
| Natalija Esperon | Blanka |
| Ignasio Lopez Tarso | Francisko |
| Roberto Baljesteros | Kristobal |
| Sesar Evora | Edmundo / Ludi Muzičar |
| Delija Kasanova | Klemensija |
| Lilija Aragon | Aurelija |
| Arlet Teran | Olga |
| Alehandro Ruiz | Loreto |
| Luis Bajard | Serhio |
| Euhenio Kobo | Matijas |
| Raul Sebastijan | Dijego |
| Oto Sirgo | Mikael |
| Arlet Pačeko | Soledad |
| Kendra | Marisol |
| Huan Ignasio | Aranda Dante |
| Ruben Morales | Efren |
| Karlos Kamara Jr | Arturo |
| Lurdes Munhija | Aida |
| Alehandra Baros | Sesilija |
| Alma Murijel | Mersedes |
| Benjamin Rivero | Efrain |
| Hose Antonio | Feral Tomas |
| Luis Uribe | Garsa |
| Fatima Tore | Olivija |
| Odamaris Ruiz | Susana |
| Oskar Traven | Rolando |
| Alfredo Alonso | Akosta |
| Rosio Valenta | Margarita |
| Alberto Salaberi | Fabian |
| Florensija Feret | Alehandra |
| Huan Karlos Hans | Tadeo |
| Martin Munjoz | Eladio |
| Manuel Ravijela | Ćepe |
| Gabrijel Roustand | Ramon |
| Hilda Agire | Rakel |
| Danijel Gauvri | Paulino |
| Antonio Brenan | Gael |
| Horhe Brenan | Gabrijel |
| Isamna Orizaga | Patrisio |
| Mirta Rene | Amalija |

Eksterni linkovi
----------------

* Página oficial de esmas.com Arhivirano 2008-06-05 na Wayback Machine-u
***Nedjeljom u dva*** (ponekad ***Nedjeljom u 2*** ili ***NU2***) je hrvatska talk show TV-emisija koja se od 2000. emitira na programu HRT1. Ime je dobila po tome što se redovno emitira nedjeljom u 14 sati. Traje 60 minuta i vodi je Aleksandar Stanković. U njoj su gostovali najpoznatiji hrvatski političari i javne ličnosti. U ranijim izdanjima su gostima emisije gledatelji mogli postavljati pitanja, a postojala je i anketa kojom su se oni mogli izjašnjavati o određenom pitanju vezanom uz gosta. Danas se interakcija sa publikom svodi na sadržaj SMS-ova poslanih za vrijeme emitiranja. Prije samog razgovora s gostom se emitira kratka reportaža koja opisuje njegovu biografiju, a emisija je također sadržavala i kratki satirički prilog koji je do smrti vodio splitski novinar Milorad Bibić Mosor.

Veliku popularnost je stekla zbog toga što je Stanković u njoj prema gostima često znao preuzeti neprijateljski pristup (pa je tako npr. tadašnji premijer Ivo Sanader odgovarao na pitanje o glasinama o vlastitoj homoseksualnosti). Isti je pristup, pak, izazivao i brojne kontroverze, vezane uz prikazivanje za popodnevni termin neprimjerenog materijala - video-snimke ubijanja u Srebrenici, scene pokolja iz filma *Okupacija u 26 slika* i egzibicionistički nastup grupe *Let 3*.
Part 1
Part 2
***Likujući Satana*** (ruski: ) je ruski crno-bijeli nijemi film snimljen 1917. u režiji Jakova Protazanova. Radnja filma se sastoji od dva dijela - u prvom tajanstveni neznanac potakne dotada besprijekornog svećenika (čiji lik tumači Ivan Mozžuhin) da zavede suprugu svog brata i napravi joj sina; u drugom dijelu se sada već odrasli sin (koga također tumači Mozžuhin) suočava sa sličnim moralnim dilemama. Protazanov je film napravio u periodu neposredno nakon februarske revolucije kada su on i njegovi kolege koristili kolaps dotadašnje carističke cenzure kako bi u svoja ostvarenja uveli dotada zabranjene mistične sadržaje, uključujući prikaz Satane. Filmu nedostaju završnice oba dijela, te se danas smatra djelomično izgubljenim.

Vanjske veze
------------

* *Likujući Satana* na sajtu IMDb

| * p
* r
* u
Filmovi koje je režirao Jakov Protazanov |
| --- |
| Filmografija |
| 
* *Odlazak velikog starca* (1912)
* *Pikova dama* (1916)
* *Likujući Satana* (1917)
* *Otac Sergije* (1918)
* *Aelita* (1924)
* *His Call* (1925)
* *Krojač iz Toržoka* (1925)
* *Proces tri miliona* (1926)
* *Čovjek iz restorana* (1927)
* *Četrdesetprvi* (1927)
* *Praznik svetog Jorgena* (1930)
* *Tomi* (1931)
* *Marionettes* (1934)
* *Bespridanica* (1937)
* *Salavat Julajev* (1941)
* *Nasredin u Buhari* (1943)

 |
**Naantali** (švedski: *Nådendal*) je grad i općina na jugozapadu Finske od 18,871 stanovnika.

Geografske karakteristike
-------------------------

Sam grad Naantali leži u Regiji Prava Finska, duž obale Baltičkog mora, udaljena 16 km zapadno od administrativnog centra regije Turkua i 180 km zapadno od i glavnog grada države Helsinkija.

Veći dio Općine Naantali prostire se i po obližnjim otocima, pravom arhipelagu.

Historija
---------

Naantali je jedan od najstarijih finskih gradova, njegov nastanak vezan je uz osnivanje samostana Brigitinskog reda, koji su tadašnji vjerski llideri odlučili 1438. podići u Finskoj. On je po prvobitnoj namjeri trebao biti podignut na drugom mjestu, ali je 1442. podignut na rtu Ailostenniemi.

Nazvan je **Vallis Gratie** (Dolina milosrđa) a to se na srednjevijekovnom švedskom prevodilo kao - *Nadhendaal*, od tud finsko ime grada Naantali.

Tadašnji kralj Kalmarske unije Christopher dodjelio je 23. augusta 1443. povelju samostanu, pa se taj datum računa kao godina kad je osnovan Naantali.

Kako je on postao mjesto hodočašća uz njega je niklo mjesto koje je prosperiralo sve do 16. vijeka i nastupanja reformacije kad je taj katolički samostan ukinut. Nakon tog su za Naantali nastupili 
crni dani.

To je trajalo sve do početka 18. vijeka, kad je otkriveno da voda iz izvora Viluluoto ima ljekovita svojstva pa se Naantali tokom 19. vijeka razvio u lječilište, koje je svoju kulminaciju imalo između 1910. - 1930. međutim i to je trajalo do 1960-ih kad je i ta aktivnost zamrla.

Obnovljena je sredinom 80-ih u jednom hotelu ali više nema takav odjek.

Općina Naantali se 2008. udružila sa općinama Merimaskun, Rymättylän i Velkua, a 2011. pripojen joj je i arhipelag Livonsaari, pa je teren općine povećan za oko 50 km².

Privreda
--------

Najveći privredni objekt u gradu je luka, koja je mjereno u ukupnoj tonaži prevezene robe četvrta u Finskoj.
Ona se nalazi na dvije lokacije u samom gradu na kopnu na lokaciji *Kantasatama* i na otoku *Luonnonmaa*. 

Pored luke tu je i velika rafinerija nafte i termoelektrana. Uz sve to Naantali je još uijek i velik turistički centar.

Gradovi prijatelji
------------------

* Švedska, Općina Vadstena
* Danska, Općina Nordfyn
* Norveška, Svelvik
* Island, Vesturbyggð
* Poljska, Puck
* Rusija, Kirovsk

Izvori
------

1. 1 2 3 4  „Finland: Southwest Finland" (engleski). City population. Pristupljeno 28. 11. 2015.
2. 1 2 3 4 5 6 7  „Kunta-info" (finski). Naantalin kaupunki. Arhivirano iz originala na datum 2008-03-16. Pristupljeno 28. 11. 2015.
3. 1 2 3 4 5 6  „Brief history of Naantali" (engleski). Naantalin Matkailu. Arhivirano iz originala na datum 2016-03-05. Pristupljeno 28. 11. 2015.
4. ↑  „Kuntaliitokset 2009 ja 2011" (finski). Naantalin kaupunki. Arhivirano iz originala na datum 2016-03-05. Pristupljeno 28. 11. 2015.
5. ↑  „Port of Naantali" (engleski). Naantalin kaupunki. Arhivirano iz originala na datum 2015-09-15. Pristupljeno 28. 11. 2015.

Vanjske veze
------------

***Naantali*** na Wikimedijinoj ostavi

* *Službene stranice Općine Naantali* Arhivirano 2018-07-07 na Wayback Machine-u ()
*Za ostala značenja, vidi Rubí (razvrstavanje).*

**Rubi** je grad od 75,568 stanovnika na sjeveroistoku Španjolske, koji administrativno podpada pod autonomnu zajednicu Kataloniju i Provinciju Barcelonu. 

Današnji Rubi je industrijsko predgrađe Barcelone, u kom se proizvode automobili, lijekovi, kemijski, tekstilni i metalni 
artikli.

Geografske karakteristike
-------------------------

Rubi je udaljen 23 km sjeverozapadno od centra Barcelone, sa kojom je praktički spojen. On sa njom i još 35 gradova i općina formira 
Metropolitansku Barcelonu - konurbaciju u kojoj živi 4.840,000 stanovnika

Historija
---------

Prva pisani dokument koji govori o Rubiju, datira iz 980. U to doba ono malo kuća bilo je okupljeno oko zamka ispod brda Sant Genís i oko crkve Sant Pere. Tadašnji feudalni gospodar Berenguer de Rubí, dobio je 1233. dozvolu od aragonskog kralja Jaime I da izgradi novi zamak, pa je stari na brdu Sant Genís definitivno napušten.

U 14. vijeku stanovnici Rubija izabrali su svog prvog kraljevskog gradonačelnika - Pere de Xercavinsa, ali je njihovo naselje i nadalje tokom 16, 17 i 18. vijeka ostalo selo malih farmi.

Sve do sredine 19. vijeka, duž potoka Riera de Rubí, nizale su se manufakturne predionice pokretane hidroenergijom, a od 1897. i Rubi ima električnu energiju.

Rast industrije tokom 20. vijeka obilježilo je i masovno doseljavanje novih stanovnika sa juga.

Pobratimski gradovi
-------------------

* Španija La Calahorra, Španjolska
* Kuba Boyeros, Kuba
* Francuska Clichy, Francuska
* Nikaragva Ocotal, Nikaragva
* Čile Pudahuel, Čile
* Saharska Arapska Demokratska Republika Daira de Güelta, Zapadna Sahara

Izvori
------

1. 1 2 3 4 5  „*Spain: Cataluña*" (engleski). City population. Pristupljeno 24. 10. 2018.
2. 1 2  „*El municipio*" (španjolski). Ajuntament de Rubi. Arhivirano iz originala na datum 2019-01-16. Pristupljeno 24. 10. 2014.
3. ↑  „*Conurbacion de Barcelona*" (španjolski). Barcelona K. Pristupljeno 24.10.2018.
4. ↑  „*Demographia World Urban Areas*" (engleski). Demographia. Pristupljeno 24. 10. 2018.
5. 1 2 3  „*Historia*" (španjolski). Ajuntament de Rubi. Pristupljeno 24. 10. 2014. [*mrtav link*]

Vanjske veze
------------

***Rubí*** na Wikimedijinoj ostavi

* *Ajuntament de Rubi* ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 141961361
* LCCN: n85163070
* GND: 4663449-6

 |
**Raseborg** (finski: *Raasepori*) je grad i općina na jugu Finske od 28,674 stanovnika.

Geografske karakteristike
-------------------------

Raseborg leži u Regiji Uusimaa (u podregiji Raseborg), u baltičkom zaljevu Stadsfjärden, udaljen 80 km zapadno od 
administrativnog centra regije i glavnog grada države Helsinkija i 100 km istočno od Turkua.

Većina stanovnika Raseborga, njih 65.4 % govori švedski, njih 31.2 % finski, a 3.4 % ostale jezike.

Na teritoriju općine ima čak 1300 otočića i hridi i čak 6400 vikendica.

Historija
---------

Raseborg je novi grad i općina formiran 2009. ujedinjavanjem gradove Ekenäs i Karis i Općine Pojo. Zbog tog Raseborg ima tri fizička centra, od kojih je najveći i glavni Ekenäs.

Ime Raseborg izabrano je po srednjovjekovnom zamku Raseborg, čije se ruševine još uvijek mogu vidjeti.
On se prvi put spominje u dokumentima 1378.

Izvori
------

1. 1 2 3 4  „Finland: Uusimaa" (engleski). City population. Pristupljeno 27. 11. 2015.
2. 1 2 3 4 5  „Maps and facts" (engleski). Raseborgs stad / Raaseporin kaupunki. Arhivirano iz originala na datum 2016-03-06. Pristupljeno 27. 11. 2015.

Vanjske veze
------------

***Raseborg*** na Wikimedijinoj ostavi

* *Službene stranice Općine Raseborg* ()
***The Trip*** je epska gej romantična drama o ljubavi između dvojice muškaraca od njihovog susreta 1973. do 1984. godine.

Radnja
------

Film počinje u turbulentnim 1970-im godinama kada se radikalne politike i LGBT pokret u nastajanju sukobljavaju sa rigidnim konzervativnim establišmentom. Na raskošnoj žurci u L.A.-u mladi i zgodni Tommy (Steve Braun) upoznaje Alana (Larry Sullivan), momka koji potiskuje svoju seksualnost. Tommy je otvoreno gej, ima dugu kosu i lak smisao za humor. Nasuprot njemu, Alan je muževniji, kratko podšišan, član Mladih republikanaca i želi da postane novinar. Alan priprema svoju prvu knjigu, koja se bavi homoseksualnošću i poziva Tommyja na večeru, kako bi ga intervjuisao za knjigu. Veza između njih je toliko jaka da Alanova čudna devojka, Beverly (Sirena Irwin) posumnja da se između njih dešava nešto više i napušta ga.

Nakon svađe, Tommy odbija da vidi Alana. Alan završava svoju knjigu, nabijenu negativnim stavovima o gejevima i homoseksualnosti. Ipak, predomišlja se u vezi sa izdavanjem knjige, kada shvati svoja osećanja prema Tommyju i njih dvojica započinju vezu.

Nekoliko godina kasnije, 1977. Anita Bryant organizuje *Save Our Children* kampanju u Floridi, koja bi ukinula zakon o zabrani diskriminacije na osnovu seksualne orijentacije. U tom trenutku, Alanov izdavač odlučuje da objavi njegov rukopis pod nazivom *The Straight Truth*. Alan ne uspeva da ga spreču u tome, jer imaju potpisani ugovor, ali uspeva da izmoli da ne bude potpisan. Knjiha postaje popularna u hrišćanskoj desnici i koristi se za podsticane homofobije. U to vreme, Tommy radi sa organizacijom *Out Loud*, koja za cilj ima promenu stavova javnosti prema LGBT osobama. Kada procuri podatak da je Alan autor ozloglašene knjige, Tommy ga napušta. Alan, takođe, dobija otak sa posla, gde je radio kao novinar. Bez posla i bez momka, Alan odlazi kod Petera (Ray Baker).

Tri godine kasnije, Alan saznaje da je Peter bio taj koji je dao ime autora knjige medijima i napušta ga, kako bi se sreo ponovo sa Tommyjem. Tommy živi u Meksiku i planira da se vrati kući, jer boluje od nepoznate bolesti. Njih dvojica kreću zajedno kolima od Meksika do Teksasa, ali Tommy umire. Alan ispunjuje svoj ugovor sa izdavačem i piše novu knjigu, *The Trip* (putovanje), u kojoj opisuje svoj coming out proces i svoju ljubav sa Tommyjem.

Uloge
-----

* Larry Sullivan .... Alan Oakley
* Steve Braun .... Tommy Ballenger
* Ray Baker .... Peter Baxter
* Alexis Arquette .... Michael
* Sirena Irwin .... Beverly
* Jill St. John .... Mary Oakley
* Art Hindle .... Ted Oakley

Soundtrack
----------

* "Bang a Gong (Get It On)" - T-Rex
* "Ain't Nobody Straight in L.A." - The Miracles
* "Behind Closed Doors" - Charlie Rich
* "Shambala" - Three Dog Night
* "More, More, More" - The Andrea True Connection
* "Destination Unknown" - Missing Persons
* "Oh Sheila" - Ready for the World
* "A Horse With No Name" - America
* "Adoro" - Los Romanticos
* "Jump (for My Love)" - Pointer Sisters
* "Cover Me" - Bruce Springsteen

Spoljne veze
------------

* The Trip Arhivirano 2011-07-17 na Wayback Machine-u na TLA Releasing
* *The Trip (2002)* na sajtu IMDb
**Saarijärvi** je grad i općina u sredini južne Finske od 10,084 stanovnika.

Geografske karakteristike
-------------------------

Saarijärvi leži u Regiji Centralna Finska, na poluotoku u Jezeru Saarijärvi, udaljen 65 km sjeverno od administrativnog centra regije Jyväskyle i 340 km od 
glavnog grada države Helsinkija.

Na terenu općine leži 241 jezera od kojih su najveća Pyhäjärvi, Summanen i Saarijärvi.

Historija
---------

Općina Saarijärvi osnovana je 1866. a naselje je status grada dobilo 1986. 
Na početku 2009. Saarijärvi je značajno povećan kad mu se pridružila susjedna Općina Pylkönmäki.

Na terenu općine 1980-ih iskopani su najstariji arheološki artefakti u selu iz kamenog doba, oni su danas izloženi u lokalnom muzeju.

Privreda
--------

Saarijärven je industrijski grad u kom je dobro zastupljena drvna i metalna industrija, uz štamparstvo i proizvodnju električne energije u bioelektranama.

Gradovi prijatelji
------------------

* Norveška, Gran
* Danska, Hadsten
* Danska, Hinnerup
* Švedska, Kungsbacka
* Njemačka, Trittau
* Francuska, Nantes Commune Loire-Divatte

Izvori
------

1. 1 2 3 4  „Finland: Central Finland" (engleski). City population. Pristupljeno 03. 12. 2015.
2. 1 2 3 4  „Kivikauden kylä" (finski). Saarijärvi. Pristupljeno 03. 12. 2015.
3. ↑  „Saarijärvi" (finski). Järviwiki.. Pristupljeno 03. 12. 2015.
4. ↑  „Kivikauden kylä" (finski). Saarijärvi. Pristupljeno 03. 12. 2015.

Vanjske veze
------------

***Saarijärvi*** na Wikimedijinoj ostavi

* *Službene stranice Općine Saarijärvi* ()
***Nikad nedjeljom*** (engl. ; grč. *Ποτέ Την Κυριακή*) je grčko-američka filmska komedija snimljena 1960. u režiji Julesa Dassina, danas poznata kao najpopularnije ostvarenje grčke kinematografije i jedno od najpopularnijih ostvarenja svjetske kinematografije sa početka 1960-ih.

Glavni lik, koga tumači Melina Mercouri, je Ilya, prostitutka iz grčke luke Pirej, koja je zbog šarma, ljepote, ali i slobodoumnosti postala svojevrsna lokalna znamenitost. Radnja prikazuje kako se sreće sa američkim turistom i klasičnim učenjakom Homerom Thraceom (koga tumači Dassin), koji postaje uvjeren kako Ilya predstavlja sve što je loše i iskvareno u suvremenoj Grčkoj, te je nastoji po svaku cijenu "izvesti na pravi put" i uskladiti sa vlastitim idealima antičke Grčke.

Dassin je u film unio dosta autobiografskih elemenata, s obzirom da je kao i protagonist, bio veliki poklonik grčke kulture. Sam je film, za razliku do njega, nastojao dati što pozitivniji prikaz suvremene Grčke, odnosno stranim gledateljima približiti njenu kulturu, jezik i običaje. U tome je imao dosta uspjeha, a čemu je značajno pridonijela pjesma *Djeca Pireja* Manosa Hatzidakisa koju u filmu izvodi Mercouri. Ona je postala veliki hit, te kasnije osvojila Oscar za najbolju pjesmu. Sam film je premijerno prikazan na Kanskom festivalu gdje je Mercouri dobila nagradu za najbolju glumicu. Dassin i Mercouri su nekoliko godina kasnije postali supružnici u stvarnom životu.

Uloge
-----

* Melina Mercouri ... Ilya
* Jules Dassin ... Homer Thrace
* Giorgos Fountas ... Tonio
* Titos Vandis ... Jorgo
* Mitsos Ligizos ... Kapetan (pod imenom Mitsos Lygizos)
* Despo Diamantidou ... Despo
* Dimos Starenios ... Poubelle
* Dimitris Papamichael ... Mornar (kao Dimitri Papamichael)
* Alexis Solomos ... Noface
* Thanassis Veggos ... (kao Thanassis Veggos)
* Faidon Georgitsis ... Mornar
* Nikos Fermas ... Konobar

Izvori
------

1. ↑  Tino Balio, *United Artists: The Company The Changed the Film Industry*, Uni of Wisconsin Press, 1987 p 127
2. ↑  "All-Time Top Grossers", *Variety*, 8 January 1964 p 69

Vanjske veze
------------

* *Pote tin Kyriaki* na sajtu IMDb

| * p
* r
* u
Filmovi čiji je autor Jules Dassin |
| --- |
| 
* *The Tell-Tale Heart*
* *Nazi Agent*
* *The Affairs of Martha*
* *Reunion in France*
* *Young Ideas*
* *The Canterville Ghost*
* *Two Smart People*
* *A Letter for Evie*
* *Brute Force*
* *The Naked City*
* *Thieves' Highway*
* *Night and the City*
* *Rififi*
* *He Who Must Die*
* *The Law*
* *Never on Sunday*
* *Phaedra*
* *Topkapi*
* *10:30 P.M. Summer*
* *Hamilchama al hashalom*
* *Uptight*
* *Promise at Dawn*
* *The Rehearsal*
* *A Dream of Passion*
* *Circle of Two*

 |
***La monaca di Monza*** (sh. *Redovnica iz Monze*) je italijanski historijski film snimljen 1969. godine u režiji Eripradna Viscontija. Temelji se na istinitim događajima u Milanu početkom 17. vijeka, a naslovni lik, koji tumači Anne Heywood je sestra Virginia, mlada katolička redovnica plemićkog porijekla koja zatrudni sa privlačnim mladićem (čiji lik tumači Antonio Sabàto), ali i pokrene niz događaja koji će dovesti do niza ubistava. *La monaca di Monza* je treći po redu film koji se neposredno bavio tim događajima (koji su velikim dijelom poslužili i kao inspiracija za Manzonijeve *Zaručnike*, klasično djelo iutalijanske književnosti), ali i prvi koji je koristio labavljenje dotadašnjih cenzorskih standarda. Originalno ga je mislio režirati Luchino Visconti sa Sofijom Loren u glavnoj ulozi, ali je na kraju režiju preuzeo njegov nećak Eriprando. Sadržaj je, pak, izuzetan naglasak stavio na korupciju unutar Katoličke crkve i njenu povezanost sa razvratom i raznim oblicima seksualne patologije i frustriranosti. U filmu, doduše, nema eksplicitnih scena seksa, golotinje ili ekstremnog nasilja; usprkos toga ga se ponekad naziva prvim, ili barem jednim od značajnih uzora za kasnija eksploatacijska ostvarenja žanra poznatog kao *nunsploitation*.

Uloge
-----

* Anne Heywood: Virginia de Leyva
* Hardy Krüger: Otac Paolo Arrigone
* Antonio Sabàto: Giampaolo
* Tino Carraro: Monsignor Barca
* Luigi Pistilli: Grof de Fuentes
* Carla Gravina: Caterina da Meda
* Margarita Lozano: Sestra Benedetta Homati
* Caterina Boratto: Sestra Francesca Imbersaga
* Giovanna Galletti: Sestra Angela Sacchi
* Anna Maria Alegiani: Sestra Ottavia Ricci
* Laura Belli: Sestra Candida Colomba
* Renzo Giovampietro: Vikar Saraceno
* Pier Paolo Capponi: Grof Taverna
* Maria Michi: Sestra Bianca Homati

Vanjske veze
------------

* *La monaca di Monza* na sajtu IMDb
***The Ugly American*** (sh. *Ružni Amerikanac*) je američki igrani film snimljen 1963. godine u režiji Georgea Englunda. Predsatavlja adaptaciju istoimenog romana Eugenea Burdicka i Williama Lederera iz 1958. godine. Radnja je smještena u fiktivnu zemlju "Sarkhan" u Jugoistočnoj Aziji koja se nalazi na rubu građanskog rata između korumpirane vlade i komunističkih pobunjenika. Protagonist, čiji lik tumači Marlon Brando, je novopostavljeni američki ambasador koji će zbog svoje arogancije doći u sukob sa uglednim lokalnim političarem i nekadašnjim ratnim drugom (čiji lik tumači Eiji Okada).

Originalni roman, napisan u jeku Hladnog rata, izazvao je veliku pažnju i došao na listu bestslera, velikim dijelom i zbog toga što je žestoko kritizirao tadašnju američku diplomaciju, odnosno njenu kulturnim i ideološkim predrasudama izazvanu nesposobnost da stekne naklnost vlada i stanovništva u zemljama Trećeg svijeta. Knjiga je ostavila snažan dojam na Johna F. Kennedyja, te ga nakon dolaska u Bijelu kuću potakla da osnuje Mirovni korpus kao organizaciju za pružanje humanitarne i slične pomoći. Film je, pak, snimljen u vrijeme kada je Kennedy bio predsjednik, ali i kada se njegova politika suočavala sa ozbiljnim iskušenjima u tadašnjem Južnom Vijetnamu; mnogi su kritičari, a pogotovo kasnije, za "Sarkhan" vjerovali kako zapravo predstavlja tu zemlju, a radnja alegoriju na tada aktualna zbivanja.

Film je sniman na lokacijama u Tajlandu, a pri čemu je kao savjetnik angažiran tajlandski književnik i publicist Kukrit Pramoj, koji je na kraju dobio i ulogu "sarkhanskog" premijera (a kasnije će u stvarnom životu postati premijer Tajlanda). *The Ugly American*, usprkos zvjezdane Brandove reputacije, nije dobio previše dobre kritike. Kasnije je postao predmetom rasprava između kritičara koji tvrde da su se u njemu podržavala, i onih koji tvrde da su se kritizirala američka politika koja je dovela do katastrofe u vijetnamskom ratu.

Uloge
-----

* Marlon Brando ... Ambasador Harrison Carter MacWhite
* Eiji Okada ... Deong
* Sandra Church ... Marion MacWhite
* Pat Hingle ... Homer Atkins
* Arthur Hill ... Grainger
* Jocelyn Brando ... Emma Atkins
* Mom Rajawongse Kukrit Pramoj ... Premijer Kwen Sai
* Judson Pratt ... Joe Bing
* Reiko Sato ... Rachani, Deongova supruga
* George Shibata ... Munsang
* Judson Laire ... Senator Brenner
* Philip Ober ... Ambasador Sears
* Yee Tak Yip ... Sawad, Deongov pomoćnik
* Carl Benton Reid ... Senator na raspravi o potvrdi imenovanja

Vidi još
--------

* *The Quiet American*

Izvori
------

1. ↑  "Top Rental Films of 1963", *Variety*, 8 January 1964 p 37.

Vanjske veze
------------

* *The Ugly American* na sajtu IMDb
**Renan** je općina od 968 stanovnika na sjeverozapadu Švicarske u Kantonu Bern.

Geografske karakteristike
-------------------------

Renan se nalazi u Masivu Jura, u kotlini Rijeke Suze, udaljen oko 28 km sjeveroistočno od Neuchâtela.

Historija
---------

Renan je od srednjeg vijeka bio feud Opatije Moutier-Grandval i kao takav domena Kneževine-biskupije Basel.
Crkva je podignuta između 1627. - 1631. nakon tog je 1729. postao sjedište župe.

U vrijeme Francuske revolucije vojska Prve Francuske Republike okupirala je 1798. Kneževinu-biskupiju Basel, pa je do 1813. živio pod francuskim režimom.

U Švicarskoj Konfederaciji je 1868. dobio status općine.

U 19. vijeku razvila se manufakturna proizvodnja satova, uvezena iz Neuchâtela krajem 17. vijeka.

Čak ni izgradnja 1874. željezničke pruge Renan-Sonceboz-Tavannes -Biel/Bienne nije pomoglo demografskom rastu sela jer je potražnja za satovima opala za Velike ekonomske krize, 1930-ih.

Izvori
------

1. 1 2 3 4 5 6 7  „*Renan (BE) in Arrondissement administratif Jura bernois (Bern)*" (engleski). City population. Pristupljeno 3.11.2022.
2. 1 2 3 4 5  „*Renan (BE)*" (francuski). Dictionnaire historique de la Suisse. Pristupljeno 03.11.2022.

Vanjske veze
------------

***Renan, Švicarska*** na Wikimedijinoj ostavi

* *Commune de Renan* (službene stranice) ()
**"Spinning Around"** je pjesma australske pevačice Kylie Minogue. Objavljena je kao najavni singl za njen šesti studijski album *Light Years* 19. juna 2000. godine. u izdanju diskografskih kuća Parlophone.

Informacija o pjesmi
--------------------

Pjesmu je producirao Mike Spencer, a napisali Ira Shickman, Osborne Bingham, Kara DioGuardi i Paula Abdul. Pjesma bila je namenjena povratnom albumu Paule Abdul. Kako se album nikad nije ostvario, pesma je poklonjena Minogue. Pjesma je postigla svetski uspeh, dospijevajući na visoka mesta na listama mnogih zemalja. Vratila ju je u njen pop zvuk kojim se proslavila.

Možda najviše očekivano izdanje njene karijere, singl "Spinning Around" dobio je zlatni status u Australiji pre nego što je album izdat. Prvi singl sa Minogue albuma *Light Years*, vratio ju je na vrhove lestvica, čak je debitovao na prvom mestu u Velikoj Britaniji i Australiji. U Velikoj Britaniji prodato je 245.000 primeraka singla, te je primio srebrnu sertifikaciju.

Videospot
---------

Videospot za pjesmu, koji prikazuje Minogue kako pleše u noćnom klubu u zlatnim vrućim hlačicama, postao je tema velike televizijske rotacije.

Popis pjesama
-------------

Britanski CD 1
1. "Spinning Around" — 3:28
2. "Spinning Around" (Sharp Vocal Mix) — 7:04
3. "Spinning Around" (7th Spinnin' Dizzy Dub) — 5:23
4. "Spinning Around" (Videospot)

Britanski CD 2
1. "Spinning Around" — 3:28
2. "Cover Me with Kisses" — 3:08
3. "Paper Dolls" — 3:34

Europski CD
1. "Spinning Around" — 3:28
2. "Cover Me with Kisses" — 3:08
3. "Paper Dolls" — 3:34
4. "Spinning Around" (Sharp Vocal Mix) — 7:04
5. "Spinning Around" (Videospot)

Top ljestvice
-------------

| Top ljestvica (2000.) | Najviša |
| --- | --- |
| Australija | 1 |
| Belgija (Flandrija) | 35 |
| Belgija (Valonija) | 39 |
| Europa | 1 |
| Francuska | 28 |
| Nizozemska | 31 |
| Novi Zeland | 2 |
| Švedska | 42 |
| Velika Britanija | 1 |
|

Izvori
------

1. ↑  „Kylie Minogue - Spinning Around". Pristupljeno 25. juna 2009.
2. ↑  „Uspjeh u Veliku Britaniji". Arhivirano iz originala na datum 2011-07-21. Pristupljeno 2011-07-21.

Vanjske poveznice
-----------------

* "Spinning Around" na službenoj stranici[*mrtav link*] ()
**Vihti** (švedski: *Vichtis*) je općina na jugu Finske od 28,995
stanovnika, u Regiji Uusimaa.

Geografske karakteristike
-------------------------

Općina Vihti leži udaljena pedesetak km sjeverozapadno od Helsinkija, centar općine je Nummela

Historija
---------

Najstariji sačuvani pisani zapis o Vihtiju datira iz 1433. u njemu se spominje kapela u tom tada vrlo rijetko naseljenom kraju.

Smatra se da je 1507. osnovana crkva jer se tad navodi neki Mårthen kao prvi vikar te crkve. Nova crkva sagrađena je 1772.

Vihti je 1749. imao oko 1403 stanovnika, 1850. - 5376, a 1950. - 11 003.

Vihti je 1861. podnio zahtjev da se odvoji od Općine Karkkila.

Općinska uprava preselila u Vihti 1867. prvo Općinsko vijeće osnovano je 1909. a gradska vijećnica sagrađena 1911.

Prva općinska osnovna škola za dječake dovršena je 1873]] u naselju Ojakkala, a sljedeće godine i škola za djevojčice.

Vihti je svog prvog gradonačelnika izabrao 17. maja 1965.

Privreda i transport
--------------------

Pored poljoprivrede koja zapošljava najveći broj ljudi Vihti ima i tvornicu elektroničkih komponenti - Dicro Oy.

Pored Vihtia prolazi kružni autoput 3 oko metropolitanskog Helsinkija, tako da stanovnicima treba samo 15 minuta da stignu do centra Helsinkija.

Gradovi prijatelji
------------------

* Japan, Prefektura Fukui

Izvori
------

1. 1 2 3 4  „Vihti (Municipality)" (engleski). City population. Pristupljeno 06. 11. 2015.
2. 1 2 3 4 5 6 7  „Vihdin historia" (finski). Vihti. Arhivirano iz originala na datum 2008-04-03. Pristupljeno 06. 11. 2015.
3. ↑  „Heartily welcome to Vihti!" (engleski). Vihti. Pristupljeno 06. 11. 2015.

Vanjske veze
------------

***Vihti*** na Wikimedijinoj ostavi

* *Službene stranice Općine Vihti* ()
***La profecía del lago*** (sh. *Proročanstvo jezera*) je bolivijski crno-bijeli nijemi film snimljen 1925. u režiji Josea Maria Velascoa Maidane. Po žanru je ljubavni film, a radnja prikazuje vezu između mladića iz indijanskog (domorodačkog) naroda Aymara i kćeri bijelog veleposjednika. Napravljen je nedugo poslije *Corazón Aymara*, te je predstavljao drugi cjelovečernji film u historiji bolivijske kinematografije. Pred premijeru su ga vlasti zabranile, zbog kontroverznog sadržaja, odnosno međurasnih odnosa dvoje protagonista. Nakon toga je Velascu Maidani naređeno da film preda kako bi se mogao spaliti; u intervjuu 1979. godine su Maidana i njegova supruga tvrdili da su na to reagirali prijeteći da će se sami spaliti sa filmom. Kopije su potom uspjeli sakriti u zidovima svog doma. Usprkos toga, *La profecía del lago* se danas smatra izgubljenim filmom.

Velasco Maidana je pet godina kasnije režirao *Wara Wara*, koga su cenzori ovaj put uspjeli prihvatiti, te koji se danas smatra jedinim sačuvanim bolivijskim filmom iz nijeme ere.

Vanjske veze
------------

* *La profecía del lago* na sajtu IMDb
**Virrat** (švedski: *Virdois*) je grad i općina u sredini Finske od 7 280 stanovnika.

Geografske karakteristike
-------------------------

Virrat leži u Regiji Pirkanmaa na kanalu Herraskoski koji povezuje jezera Toisvesi i 
Näsijärvi, u kraju brojnih krivudavih rijeka i jezera kojih ima više od 300, tako da ima preko 
1000 km obala.
Grad je udaljen 106 km sjeverno od Tamperea i 270 km od Helsinkija.

Nedaleko od centra grada sijeku se magistralne ceste 23 (Pori - Joensuu) i 66 (Orivesi - Lapua).

Historija
---------

Općina Virrat osnovana je 1868. mjesto je 1974. dobilo status trgovišta, a nakon toga 1977. i
status grada.

Za mjesto je bilo značajna izgradnja 960 metara dugog kanala Herraskoski, koji je izgrađen između 1903. - 1907.

Znamenitosti
------------

Najveća znamenitost je njegova drvena crkva - Kustaa, podignuta 1774.

Gradovi prijatelji
------------------

* Švedska, Årjäng
* Danska, Aulum-Haderup
* Norveška, Gol

Izvori
------

1. 1 2 3 4 5 6 7 8 9 10 11  „Kaupunki-info - Virrat" (finski). Virrat kaupunki. Pristupljeno 18. 11. 2015.
2. ↑  „Kustaa ja kuningattarensa Sofia Magdalena" (finski). Virrat kaupunki. Pristupljeno 18. 11. 2015.

Vanjske veze
------------

***Virrat*** na Wikimedijinoj ostavi

* *Službene stranice Općine Virrat*  Arhivirano 2015-11-08 na Wayback Machine-u ()
***Niebla*** (sh. *Magla*) je filozofski roman španskog pisca Miguela de Unamuna. Kao inspiracija, odnosno predložak se često navodi *Enten - Eller*, knjiga danskog filozofa Sørena Kierkegaarda, odnosno njen segment pod naslovom "Dnevnik zavodnika". Protagonist romana je Augusto, bogati i introvertirani muškarac, čija ljubav prema djevojci po imenu Eugenia ostaje neuzvraćena, zbog čega se on odluči počiniti samoubistvo. Ono po čemu se ovaj roman ističe jest da se protagonist, prije nego što izvrši taj čin, nastoji savjetovati sa svojim tvorcem, odnosno autorom romana Unamunom. Zbog svega toga se *Niebla* navodi kao jedan od najpoznatijih primjera metafikcije u svjetskoj književnosti. Svjestan neobičnosti svog koncepta, Unamuno je za svoj roman prvi put iskoristio izraz *nivola* nastojeći ga razlikovati od do tada uobičajenih romana tadašnje španske književnosti.

Vanjske veze
------------

* Text in original Spanish with English translation Arhivirano 2014-12-05 na Wayback Machine-u
* The Origin of Unamuno's Mist: Unamuno's Copy of Kierkegaard's Diary of the Seducer

|  |  |
| --- | --- |
| Normativna kontrola Uredi na Wikidati | 
* BNF: cb12470716w (podaci)
* BNE: XX2213087

 |
*Za ostala značenja, vidi Logan's Run (razvrstavanje).*

***Logan's Run*** je science fiction roman autora Williama F. Nolana i Georgea Claytona Johnsona objavljen 1967. Radnja je smještena u budući distopijski svijet gdje se problem prenaseljenosti Zemlje i ograničenja resursa rješava tako što je svakome dozvoljeno živjeti tek do 21. godine. Protagonist je Logan 3, policajac ili "uspavljivač" zadužen da likvidira "bjegunce" koji se odbijaju podvrgnuti dobrovoljnoj eutanaziji.

Roman, koji je u mnogo čemu bio odraz poratnog baby booma, generacijskog jaza, omladinske kontrakulture i tim trendovima inspiriranih maltuzijanskih predviđanja je godine 1976. adaptiran u izuzetno popularan istoimeni film. Uspjeh filma je potakao i snimanje kratkotrajne TV-serije i izdavanje stripa, ali i potakao Williama F. Nolana da napiše nastavak pod naslovom *Logan's World*.

Izvori
------

Vanjske veze
------------

* Chronology Central's Logan's Run page—contains a chronological listing of all Logan's Run related fiction.
* The World of Logan's Run
* City of Domes Arhivirano 2016-02-09 na Wayback Machine-u—Alternative Reality Game by virtuquest.com
* Universe of Logan's Run Arhivirano 2007-02-06 na Wayback Machine-u—French Website (in English) on Logan's Run Universe.
* Logans Run Action Figures at the Megomuseum, exploring the aborted line of toys planned by Mego Corporation
* Review of Christopher McQuarrie's script for the remake Arhivirano 2007-10-11 na Wayback Machine-u
* Logan's Run episode reviews on the Sci Fi Freak Site

1976 film
*Logan's Run* na AllMovie-u ()
*Logan's Run* na sajtu IMDb
1977 television series
*Logan's Run* na AllMovie-u ()
*Logan's Run* na sajtu IMDb

2014 film
*Logan's Run* na AllMovie-u ()
*Logan's Run* na sajtu IMDb
**Frouard** je općina i grad od 6,584 stanovnika na sjeveroistoku Francuske u Deparmanu Meurthe-et-Moselle.

Geografske karakteristike
-------------------------

Frouard se nalazi nedaleko od ušća rijeke Meurthe u Mozellu, udaljen 10 km sjeverno od Nancya.
Grad se prostire duž lijeve obale Mozelle, a sa desne općina Pompey sa kojom je spojen sa dva mosta.

Historija
---------

Kako je izrastao na raskršću plovnih puteva i na granici između biskupije Toul, domena lorenskih vojvoda i biskupa od Metza, čitav srednji vijek imao je neobično burnu historiju, punu teških okršaja.
Prema legendi u to doba mjesto se zvalo *Usta pakla* (Gueule d'enfer) a i njegov baron imao epitet *Mesar iz pakla*.

Taj je period završio Tridesetogodišnjim ratom (1618. - 1648.), kad su Richelieove trupe zauzele i razorile stari zamak po naredbi kralja Louisa III. On je u njoj kao i u brojnim drugima vidio faktor nestabilnosti Francuskog kraljevstva.

Tad je nastupilo relativno mirno vrijeme sve do Francusko-pruskog rata 1870. kad je u Frouardu formiran korpus koji je otišao braniti Metz.

Frouard je sve do otvaranja čeličane Montataire 1857. bio selo, sa manje od 1,000 stanovnika, nakon tog nastavio je brzo rasti tako da je 1950. imao više od 6,000.

Za Prvog svjetskog rata Frouard se našao nekoliko desetaka kilometar]]a od fronta. To mu je donjelo brojnja bombardiranja, tad je na grad palo 821 granata [[kalibar|kalibra 240 mm.

I za Drugog svjetskog rata njemačka Luftwaffe bombardirala je grad 1940. a krajem rata 1944. i Saveznička avijacija.

Sve do 1980-ih Frouard je bio grad metalurgije, tad je 1983. zatvorena željezara Delattre Levivier, a nakon tog i Aciéries de Pompey 1986.

Danas je najveći poslodavac Sofidel France koji proizvodi toaletni papir i slične artikle.

Pobratimski gradovi
-------------------

Frouard ima ugovore o pobratimstvu sa gradovima;

* Njemačka Lohmar, Njemačka od 1974.
* Njemačka Eppendorf, Njemačka od 2001.

Izvori
------

1. 1 2 3 4 5  „*Frouard in Nancy (Meurthe-et-Moselle)*" (engleski). City population. Pristupljeno 02.10.2022.
2. 1 2 3  „*Presentation*" (francuski). Ville de Frouard. Arhivirano iz originala na datum 2022-10-07. Pristupljeno 02.10.2022.
3. 1 2 3 4 5 6  „*Histoire*" (francuski). Ville de Frouard. Arhivirano iz originala na datum 2022-10-03. Pristupljeno 02.10.2022.
4. ↑  „*Sofidel France*" (engleski). Sofidel. Pristupljeno 02.10.2022.
5. ↑  „*Jumelages*" (francuski). Ville de Frouard. Arhivirano iz originala na datum 2022-10-07. Pristupljeno 02.10.2022.

Vanjske veze
------------

***Frouard*** na Wikimedijinoj ostavi

* *Ville de Frouard (službene stranice)* ()